cyanic-selkie/wikianc huggingface dataset:
British Lion (yhtye)
Harris halusi muodostaa yhtyeen pienempiä keikkapaikkoja varten tarkoituksenaan saada itselleen tekemistä Iron Maidenin keikkataukojen ajaksi ja kirjoittaakseen lyhyempiä kappaleita kuin Maidenin kanssa.
Alun perin British Lion oli kasattu jo 90-luvulla, ja Harris toimi yhtyeen "suojelijana", mutta hän alkoi myös soittaa yhtyeen kanssa. Haastatteluissa Harris on korostanut, ettei ole kyse hänen sooloprojektistaan, vaan oikeasta bändistä.
Gnosjön kunta
Kunnan alueella sijaitsee High Chaparral -niminen huvipuisto ja osa Store Mossen kansallispuistosta.
Anton Sitt
Anton Sitt (24. joulukuuta 1847 Praha – 19. huhtikuuta 1929 Kauniainen) oli viulutaiteilija ja ensimmäisiä Suomessa toimineita viulunsoiton opettajia.
Gnosjön kunta
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 192 456 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 48 000 kruunua.
Taajamat
Kunnassa on 7 taajamaa, joiden osuus kunnan väestöstä vuoden 2010 lopussa oli 74,7 prosenttia. Taajamien ulkopuolella asui tuolloin 2 416 asukasta. Seuraavassa on lueteltu kunnan alueella sijaitsevat taajamat väkilukuineen:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Siperiantiikeri
Siperiantiikeri eli amurintiikeri (Panthera tigris altaica) on yksi tiikerin alalajeista.
Ravinto
Pääosa, arviolta noin 90 prosenttia, siperiantiikerin saaliseläimistä koostuu villisioista, saksanhirvistä, metsäkauriista ja japaninhirvistä. Satunnaisesti se syö myös hirviä, myskihirviä, kiinangoraaleja, ruskeakarhuja, kauluskarhuja, susia, kettuja, supikoiria, Meles leucurus -mäyriä, ilveksiä ja kesykoiria. Ruskeakarhujen osalla tiedossa olevat tapaukset ovat naaraita tai poikasia. Ruskeakarhu-urokset ovat täysikasvuisina liian suuria ja voimakkaita tiikerille.
7digital
7digital on yksityisomisteinen verkkomusiikkikauppa, jonka valikoimaan kuuluu yli 24 miljoonaa musiikkikappaletta. Yhtiö myy digitaalisen musiikin palveluita kuluttajille, tuottajille, sekä muille yhteistyökumppaneille, jotka ovat pääasiassa viihde-elektroniikan, autoteollisuuden, mobiilioperoinnin sekä vähittäismyynnin sektoreilta.
Hehet
pienoiskuva|Heh ja Hehet kuvattuna [[Deir El Medina|Deir el Medinassa ]] Hehet tai Hauhet oli muinaisessa Egyptissä ikuisuuden ja äärettömyyden feminiininen henkilöitymä sekä Hehin puoliso. Heh ja Hehet luettiin Hermopoliissa palvottuihin alkujumalten kahdeksikkoon, ogdoadiin.
Jack Gibson
thumb|330px|Portage Laken jääkiekkojoukkue vuonna 1904. Jack Gibson on keskimmäisen rivin keskimmäinen pelaaja.
John Liddell ”Jack” Gibson (10. syyskuuta 1880 Berlin, Ontario, Kanada – 4. marraskuuta 1954 Calgary, Alberta, Kanada ) oli kanadalais-yhdysvaltalainen hammaslääkäri, jääkiekkoilija ja jääkiekkovaikuttaja. Hänen johdollaan perustettiin International Professional Hockey League, joka oli ensimmäinen jääkiekon ammattilaisliiga. Gibson valittiin Hockey Hall of Fameen vuonna 1976. Akateemisen menestyksensä lisäksi Gibson oli nuoruudessaan lahjakas jalkapallossa, jääkiekossa ja amerikkalaisessa jalkapallossa. Jalkapallotaitojensa ansiosta hän saikin tarjouksen englantilaiselta Evertonilta, joka olisi halunnut saada Gibsonin mukaan pelaajakehitysjärjestelmäänsä. Hän kuitenkin päätti pysyä Pohjois-Amerikassa ja kieltäytyi Evertonin tarjouksesta.
Gibson suoritti BSc-tutkintoon tähtääviä opintoja Michiganin yliopistossa, jossa hän myös pelasi amerikkalaista jalkapalloa. Myöhemmin hän siirtyi Detroitin yliopiston hammaslääketieteelliseen koulutusohjelmaan. Valmistumisensa jälkeen Gibson työskenteli Houghtonissa, jossa hänellä oli oma toimipiste. Gibsonin jääkiekkoharrastus johti siihen, että Houghtoniin perustettiin Portage Lakersina tunnettu joukkue, johon Gibson hankki lahjakkaita jääkiekkoilijoita. Portage Lakers aloitti toimintansa kaudella 1902–1903 ja niitti pian mainetta kovaotteista peliä pelaavana joukkueena. Kauden 1903–1904 aikana Portage Lakers teki 26 ottelussa 273 maalia ja päästi ainoastaan 48. Gibson oli itse joukkueen paras pistemies ja toimi sen kapteenina.
Morgam-Viibus
Morgam-Viibus tai Morgam-Viipus on tunturi Inarin Lapissa Lemmenjoen eteläpuolella Lemmenjoen kansallispuistossa. Sen korkeus on noin 600 metriä ja se on Viipustuntureista korkein. Lisäksi se on Lemmenjoen kansallispuiston sekä Inarin kunnan korkein kohta.
Markus Kumpuoja
Seurajoukkueura
Kahden Oulussa vietetyn kauden jälkeen osoitteeksi vaihtui IFK Kungälv Ruotsista, jossa hän viihtyi neljä kautta. Sen jälkeen hän siirtyi sieltä hallitsevan mestarin tukholmalaisen Hammarby IF:n riveihin, Alun positiivisten kommenttien perusteella menestystä oli odotettavissa huippuseurassa. Huippuseurassa Kumpuoja ei saanut kuitenkaan vakiinnutettua paikkaansa. Niinpä hän siirtyi kahden Hammarby-kauden jälkeen Uppsalan IK Sirius BK:n riveihin. ,
Maajoukkueura
Kumpuoja on edustanut Suomen maajoukkueita kaikissa ikäluokissa. Kaudella 2008–2009 hän teki ensiesiintymisensä Suomen miesten maajoukkueessa Russia Goverment Cupissa Novosibirskissä Venäjällä. Samalla kaudella Kumpuoja oli mukana myös MM-kisoissa Västeråsissa Ruotsissa, missä Suomi saavutti pronssia voittamalla pronssiottelussa Kazakstanin lukemin 7–5.
Hevonlinna
Luonto
Hevonlinnan harju on osa Säkylän–Mellilän harjujaksoa mutta on pinnanmuotona pikemminkin reunamuodostuma. Siihen liittyy kaksi suppakuoppaa, joista toiseen muodostunut laskujoeton harjujärvi Hevonlinnanjärvi. Reunamuodostuman pohjoinen eli jäätikön puoleinen reuna on jyrkkä ja sen alla on noin sadan metrin pituinen lähdealue. Harjun rinteessä erottuu rantaterasseja ja rantakivikkoja. Harjulla on ollut merkitystä sekä opetus- että ulkoilukohteena, pohjavesialueena että soranottoalueena.
Mustaboniitti
Koko ja ulkonäkö
Kalan vartalo ja pää ovat selän puolelta kylkiviivan yläpuolelta mustat. Mustalla puolella on harmaita pituussuuntaisia raitoja, jotka ulottuvat ensimmäisen selkäevä puolivälistä pyrstöön. Keskiviivan alapuolella vartalo on hopeanharmaa. Vatsaevien ja rintaevien välissä on 1–2 mustaa pilkkua. Päästä vain kiduskannet ovat hopeanharmaat. Ensimmäinen selkäevä on sinertävänharmaa, toinen selkäevä ja peräevä ovat ruskehtavanharmaita. Vatsaevät ovat hopeanharmaat, rintaevät, eväkkeet ja pyrstöevä ovat mustat.
Kalastus
Mustaboniitilla ei ole suurta taloudellista merkitystä, joten sitä pyytävät lähinnä urheilukalastajat.
Faraonismi
Faraonismi oli osa egyptiläistä nationalistista liikettä. Muinaisesta Egyptistä olivat aluksi kiinnostuneet lähinnä eurooppalaiset, mutta aiheen suosio kasvoi egyptiläisen nationalistisen liikkeen kanssa myös egyptiläisten keskuudessa. Faraonismin huippukausia olivat 1920- ja 1930-luvut. Liikkeen ehkä tunnetuin edustaja tuolloin oli kirjailija ja akateemikko Taha Husain. Faraonismin kannattajat näkivät egyptiläiset ainutlaatuisena kansana muinaisen historiansa kanssa ja egyptiläisten katsottiin näin poikkeavan esimerkiksi arabeista. Faraonismin kannatus hiipui sittemmin, mutta sillä on edelleen merkitystä etenkin Egyptin koptien keskuudessa. Faraonismin ideoita on käytetty myös esimerkiksi muslimiveljeskunnan, panislamilaisuuden ja arabinationalismin vastustajien keskuudessa.
Timo Lipitsä
Vuonna 1934 Jorma Pohjanpalo arveli artikkelissaan Lipitsän olleen "paras vielä elossa olevista harvoista kalevalaisista laulajaukoista". Hän sai huomiota vuonna 1934 Tampereella pidetyillä Suomen Kuoroliiton laulujuhlilla, ja Kalevalan juhlavuonna 1935 Lipitsä esiintyi Sortavalan laulujuhlilla laulaen päätösjuhlassa Maan luomisesta. Hän pääsi myös Suomen Kuvalehden kansikuvaan ja esiintyi yhdessä runonlauluja Feodor Vuorisen kanssa Kalle Kaarnan dokumenttielokuvassa Kalevalan mailta. Kesällä 1936 Yrjö von Grönhagen ja saksalainen Fritz Bose kävivät Suistamolla äänittämässä Lipitsän runonlaulua ja hänen vaimonsa Outi Lipitsän itkuvirsiä. Von Grönhagenin Lipitsästä ottama valokuva päätyi jopa koristamaan SS-johtaja Heinrich Himmlerin työhuoneen seinää. Lipitsä joutui kuitenkin pian luopumaan esiintymismatkoistaan sokeuduttuaan vuonna 1938.
Alban William Phillips
pienoiskuva|A.W.H (Bill) Phillips Alban William Housego Phillips (1914–1975) oli uusiseelantilainen taloustieteilijä, joka tutki erityisesti työllisyyden ja inflaation välistä yhteyttä. Hänen kehittämänsä Phillipsin käyrä on vuonna 1958 esitelty teoria, jonka mukaan työttömyys vaikuttaa inflaatioon käänteisesti. Korkean työttömyyden aikana inflaatio on siis matala ja täystyöllisyyttä kohti siirryttäessä inflaatio suurenee.
Elämä
Elokuussa 1940 Phillips nimitettiin RAF:in sotatarvikeupseeriksi Kallanyn lentoasemalle Singaporeen. Hänet evakuoitiin Singaporesta The Empire Star -laivalla. Hän seisoi konekiväärin varressa 3½ tunnin ajan japanilaisten yrittäessä upottaa laivan.
Sota-ansioistaan Phillips nimettiin Brittiläisen imperiumin ritarikunnan jäseneksi (Member of the Order of the British Empire, MBE)
Ranskansininen
Bleu de France kaupallisena nimenä
Ranskansinisen mukaan on nimetty risteilyalus MS Bleu de France.
Morgenstern
Morgenstern on muun muassa seuraavien henkilöiden sukunimi:
Głogówin piirikunta
Głogówin piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 89 102. Piirikunnassa on yksi kaupunkikunta; Głogów ja viisi maalaiskuntaa, jotka ovat Głogów, Jerzmanowa, Kotla, Pęcław ja Żukowice. vasen|pienoiskuva|220px|Piirikunnan väestöpyramidi 2014. Vuoden 2019 lopussa Głogówin piirikunnassa arvioitiin olevan 89 102 asukasta, joista 51,3 prosenttia naispuolisia ja 48,7 prosenttia miespuolisia. Puolan väestönlaskennassa 2011 väkiluvun laskettiin olevan 90 313 ja sen ennakoidaan vuoteen 2050 mennessä pienenevän 70 175 asukkaaseen. Alle 18-vuotiaiden arvioidaan vuoden 2019 lopussa muodostaneen 18,1 prosenttia piirikunnan väestöstä, työikäisten 58,9 prosenttia ja eläkeikäisten 22,9 prosenttia väestön keski-iän ollessa 42 vuotta. Elävänä syntyneiden määrä oli vuonna 2019 yhteensä 757 lasta.
Daniel Mitterdorfer
Seuraura
Kaudeksi 2011–2012 Mitterdorfer siirtyi EHC Linzin riveihin. Hän pelasi siellä ensimmäisen kokonaisen EBEL-kautensa tehden 50 runkosarjaottelussa tehot 3+3=6 ja 17 playoff-ottelussa yhden syöttöpisteen. Mitterdorfer voitti kauden päätteeksi Itävallan-mestaruuden. Kesken kauden 2015–2016, marraskuussa 2015 hänen sopimuksensa Linzin kanssa purettiin, kun joukkue hankki puolustukseensa Grant Lewisin, eikä Mitterdorferille ollut enää käyttöä. Joulukuussa hän siirtyi loppukauden sopimuksella Mestis-joukkue Lempäälän Kisan paitaan.
Mitterdorfer palasi kaudeksi 2016–2017 kasvattajaseuraansa HC Innsbruckiin.
Kruzof
Kruzof on asumaton saari Alaskan eteläosissa Yhdysvalloissa.
Suomi-sarjan kausi 2012–2013
Kausi 2012–2013 oli jääkiekon Suomi-sarjan 14. kausi. Mestaruuden voitti RoKi.
Lohko 1
Ottelu YJK-TIHC keskeytettiin.
Quthing (alue)
Alue sijaitsee Lesothon eteläosassa. Se rajoittuu pohjoisessa Mohale’s Hoekin ja Qacha’s Nekin alueisiin sekä etelässä Etelä-Afrikan tasavaltaan.
Taimi Mattsson
Helsingin Miekkailijoita edustanut Mattsson kilpaili naisten floretin yksilökilpailussa Helsingin kesäolympialaisissa 1952, missä hän karsiutui alkulohkovaiheessa. Hän kilpaili myös vuosien 1951 ja 1959 MM-kilpailuissa. Pohjoismaiden-mestaruuskilpailuihin hän osallistui vuosina 1959, 1962 ja 1963. SM-kilpailuista Mattsson voitti yksilökilpailusta kultaa vuonna 1952, hopeaa vuonna 1951 ja pronssia vuosina 1949, 1950 ja 1959 sekä joukkuekilpailusta hopeaa vuosina 1961 ja 1962 ja pronssia vuosina 1959, 1963 ja 1969. Hän toimi Suomen Miekkailuliiton ja Helsingin Miekkailijoiden hallituksissa.
Anna Ahmatova
Varhaiset elämänvaiheet
thumb|250px|[[Amedeo Modigliani, Anna Ahmatova, 1911.]] Anna Ahmatovan isä toimi laivastoinsinöörinä Odessassa. Annan ollessa vuoden ikäinen Gorenkon perhe muutti vuonna 1890 Tsarskoje Seloon lähelle Pietaria, missä Anna sittemmin kävi koulua. Annan vanhemmat erosivat vuonna 1905, ja äiti lapsineen muutti Jevpatorijaan Krimille ja sieltä Kiovaan Ukrainaan. Anna kävi viimeisen koululuokan vuosina 1906–1907 Kiovassa, missä hän myös aloitti oikeustieteen opinnot syksyllä 1907.
Kulkukoiran taiteilijapiirissä
Ahmatovan ensimmäinen runokokoelma Ilta (Vetšer) ilmestyi vuonna 1912, toinen kokoelma Rukousnauha (Tštotjki) vuonna 1914. Uusia ilmaisukeinoja etsivät taiteilijat kohtasivat Pietarissa 1910-luvulla Kulkukoira-nimisessä kabareeravintolassa. Heistä tunnetuimpia olivat tuottaja Boris Pronin ja teatteriohjaajat Vsevolod Meyerhold ja Nikolai Jevreinov, kuvataiteilijat Natan Altman, Mstislav Dobuzinski, Boris Grigorjev, Sergei Sudeikin, runoilijat Aleksandr Blok, Nikolai Gumiljov, Sergei Gorodetski, Osip Mandelštam, Ahmatova, runoilija ja säveltäjä Mihail Kuzmin, säveltäjät Arthur Lourie ja Ilja Sats, balettitanssija Tamara Karsavina, näyttelijä, tanssija ja kuvataiteilija Olga Glebova-Sudeikina.
Fontankan talon vaihe
Niin kutsutun Fontankan talon piharakennuksessa Nikolai Puninilla oli Taideakatemian puolesta virka-asunto. Se oli neuvostotyylinen yhteisasunto, jossa yksityisyys oli rajallista. Virallisesti Ahmatova ja Nikolai Punin eivät koskaan rekisteröineet suhdettaan, eikä tuohon aikaan muodollisuuksiin juuri kiinnitetty huomiota. Nikolai Puninin ensimmäinen vaimo Anna Arens, josta Punin ei virallisesti eronnut, jäi heidän pienen tyttärensä Irinan kanssa asumaan samaan yhteisasuntoon. Kun Ahmatova vihdoin monien yritysten jälkeen jätti Puninin vuonna 1938, se tapahtui niin, että he vaihtoivat Ahmatovan ehdotuksesta huoneita Anna Arensin kanssa. Olosuhteiden pakosta Ahmatovan oli asuttava edelleen samassa yhteisasunnossa.
Vuodet 1945–1953
Isaiah Berlinillä oli merkittävä osa Runoelmassa ilman sankaria: hän on odotettu ”Vieras tulevaisuudesta”.
Ahmatova ja Suomi
Anna Ahmatova oleskeli Hyvinkään parantolassa lokakuussa 1915. Vuonna 1917 ilmestyneessä Valkoinen parvi -kokoelmassa on Hyvinkäällä päivätty runo.
Näyttely
Hannu Väisäsen näyttely Anna Ahmatovan neljä huonetta oli esillä 8.2.- 20.4.2018 Wäinö Aaltosen museossa Turussa. Näyttelyssä oli esillä Väisäsen maalauksia, valokuvia ja videoita. Ahmatova asui Fontankan talona tunnetun Šeremetevin palatsin piharakennuksessa, johon kotiarestiin joutuneen Ahmatovan elämä tiivistyi lähes kolmenkymmenen vuoden ajan. Ahmatovan käytössä olleet neljä huonetta vähenivät lopulta yhdeksi. Fontankan asunnosta oli rakennettu museon veistossaliin installaatio, jonka täytti sarja Ahmatovan elämästä ja runoista aiheensa ammentavia Hannu Väisäsen teoksia.
Artikkelissa käytettyä kirjallisuutta
-->
Mathias Bjugg
Bjuggin puoliso oli nakkilalainen Elisabet Pihlman.
Frank Nelson Doubleday
pienoiskuva|Doubleday 1916. Frank Nelson Doubleday (8. tammikuuta 1862 Brooklyn, New York – 30. tammikuuta 1934 Coconut Grove, Florida) oli yhdysvaltalainen kirjankustantaja, joka perusti Samuel McCluren kanssa Doubleday & McClure Company -kirjankustantamon 1897. Doubledayn poika Nelson Doubleday sekä pojanpoika Nelson Doubleday työskentelivät molemmat yrityksessä.
Doubledayn lempinimen "Effendi" antoi brittiläinen kirjailija Rudyard Kipling, joka johti sen Doubledayn nimikirjaimista F.N.D.
Mullsjön kunta
Väestönkehitys
Vielä vanhempien vuoden 1984 lopun tietojen mukaan 4,3 prosenttia kunnan asukkaista oli ulkomailla syntyneitä. Tuolloin kunnassa asui 110 Suomessa syntynyttä, mikä vastasi 1,6 prosenttia kunnan väestöstä.
Piirit
thumb|right|250px|Kartta Mullsjön kunnan piireistä.
Derbyn rautatieasema
Derbyn rautatieasema on Derwentjoen lähistöllä Derbyn kaupungissa sijaitseva rautatieasema, jonka omistaa Network Rail. Asemalta liikennöi East Midlands Railwayn junia Nottinghamiin, Sheffieldiin ja Lontoon St Pancrasiin.
Dio
Historia
Viisijäsenisenä yhtye julkaisi 2. heinäkuuta 1984 albumin The Last in Line, jota seurasi Sacred Heart 15. elokuuta 1985. Jälkimmäistä albumia varten äänitettiin useita kappaleita kiertueella. Ne oli määrä julkaista studioäänityksen Time to Burn -kappaleen ohella Intermission-EP:llä.
Nørreportin asema
Asemaa käyttävät S-tog-lähijunaverkoston linjat A, B, Bx, C, E ja H. Kaukojunia kulkee Helsingørin ja Esbjergin suuntiin sekä Ruotsin puolelle Malmöhön ja Göteborgiin. Asema on molempien käytössä olevien metrolinjojen (M1 ja M2) varrella. Metrojunia kulkee Vanløseen ja Vestamageriin sekä Kööpenhaminan lentoaseman suuntaan.
Gustav Rydahl
Gustav Rydahl (s. 11. syyskuuta 1994 Karlstad, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssa. Rydahl on pelipaikaltaan vasen laitahyökkääjä, mutta hän osaa pelata myös keskellä.
Yhdysvaltain perustuslain 14. lisäys
Teksti
Suomennettuna:
Lucas Thwala
Lucas Bongane Thwala (s. 19. lokakuuta 1981 Nelspruit, Etelä-Afrikka) on eteläafrikkalainen jalkapalloilija, pelipaikaltaan vasen puolustaja tai keskuspuolustaja. Hän on edustanut koko ammattilaisuransa ajan Premier Soccer Leaguessa pelaavaa Orlando Piratesia. Hänet valittiin Etelä-Afrikan vuoden pelaajaksi 2009.
Jordin Tootoo
Jordin John Kudluk Tootoo (s. 2. helmikuuta 1983 Churchill, Manitoba, Kanada) on kanadalainen entinen jääkiekkoilija, joka pelasi viimeisen kautensa NHL:ssä Chicago Blackhawksissa. Nashville Predators varasi laitahyökkääjänä pelaavan Tootoon vuoden 2001 varaustilaisuudessa neljännellä kierroksella varausvuorolla 98.
Ura
Jordin Tootoo edusti Brandon Wheat Kingsiä Western Hockey Leaguessa kausina 1999–2003. Tootoosta tuli ensimmäinen inuiitti NHL:n historiassa, kun hän pelasi ensimmäisen NHL-ottelunsa Anaheim Ducksia vastaan 9. lokakuuta 2003. Hän oli myös ensimmäinen NHL-varattu inuiitti.
Perhe
Jordinin isoveli Terence Tootoo oli ECHL-tasolla pelannut jääkiekkoilija. Terence teki itsemurhan elokuussa 2002 vain 22-vuotiaana.
Saimi Jutila
Saimi Siiri Jutila (vuoteen 1908 asti Lindfors, 30. syyskuuta 1893 Pirkkala – 9. maaliskuuta 1949) oli suomalainen käsityönopettaja ja koulunjohtaja. Hänen vanhempansa olivat Adolf Malakias Lindfors ja Matilda Helena Mäkelä.
Saimi Jutila kirjoitti ylioppilaaksi vuonna 1916 ja valmistui käsityönopettajaksi Helsingin käsityöseminaarista 1920. Hän teki opintomatkoja Ruotsiin ja Norjaan 1928 sekä Saksaan ja Sveitsiin 1935. Hän toimi Sosiaalihallituksen naistöiden keskustoimiston apulaisjohtajana 1920–1921, Helsingin käsityöopiston opettajana 1921–1949 ja opiston johtajana 1930–1949.
China Eastern Airlines
China Eastern Airlines ja sen tytäryhtiö Shanghai Airlines liittyivät SkyTeam-lentoyhtiöallianssiin kesäkuussa 2011. China Eastern Airlinesista tuli allianssin 14. jäsen ja toinen kiinalainen lentoyhtiö China Southern Airlinesin jälkeen.
Jaakko Vuorinen
Jaakko Aatos Vuorinen (25. heinäkuuta 1923 Helsinki – 19. helmikuuta 1982 Tampere) oli suomalainen miekkailija.
Yo yo
Noin kuukausi myöhemmin C-kasettien loputtua Huge julkaisi omatoimisesti albumin nettiin kaikille vapaasti ladattavaksi.
Matthew Simmonds
Matthew Simmonds, myös tunnettu nimillä 4-mat tai 4mat (15. maaliskuuta 1974 ) on brittiläinen muusikko, joka on tullut tunnetuksi musiikin tekemisestä useisiin videopeleihin. Hän on parhaiten tunnettu työstään Codemastersilla.
Kuumetta
Kuumetta (televisioesityksessä Auringonpimennys, alkuperäinen nimi L’eclisse), on Michelangelo Antonionin ohjaama italialais-ranskalainen fiktioelokuva vuodelta 1962. Sitä pidetään trilogian viimeisenä osana, jonka edeltäjät ovat Seikkailu (L'avventura) ja Yö (La notte). Päärooleja esittävät Alain Delon ja Monica Vitti.
Raino Koskenkorva
Raino Armas Koskenkorva (6. joulukuuta 1926 Kotka – 24. joulukuuta 2013 ) oli suomalainen maantiepyöräilijä.
Höyhenpensas
Höyhenpensas kasvaa luonnonvaraisena Yhdysvalloissa Allegheny-vuoristossa.
Brennholtetin kalliopiirros
Piirroksen sijainti
Piirroskohde sijaitsee keskellä Narvikin kaupunkia ja opastettu polku lähtee läpikulkutien ja rautatien varrelta osoitteesta Einerveien 99 kohti piirroskohdetta. Toinen lähestymissuunta olisi Vassvikan vierasvenesatamasta. Piirrosalue sijaitsee Brennholtetin mäen päällä, josta löytyy helposti pyöreä silokallio. Piirros sijaitsee kallion pohjoiseen viettävällä sivulla. Kohde on aidattu rautaketjulla ja sen urat on maalattu punaisella maalilla kuvion korostamiseksi.
Ford Mustang (1974)
thumb|1978 Ford Mustang Cobra T-top thumb|78 Ford Mustang II
Taustaa
Ensimmäisen sukupolven Mustang oli kasvanut elinkaarensa aikana kokoa ja vuoden 1973 malli oli huomattavasti alkuperäistä vuoden -64 mallia kookkaampi. Pony car -segmentin autojen myynti oli laskussa 1970-luvun alkuvuosina, koska ostajat siirtyivät edullisemman hintaluokan ja polttoainetaloudellisempiin malleihin. Mustangin markkinaosuutta söi mm. Fordin oma menestysmalli Maverick Mustang oli kasvanut intermediate-luokan autoksi ja etääntynyt alkuperäisestä ideastaan ja asiakaskunnastaan. Mustangin alkuperäisenä konseptina oli olla vakiokomponenteista valmistettu edullinen ja nuorekas malli, joka oli kuitenkin persoonallisempi kuin urheilullinen perhesedanin alaversio. Detroitin autovalmistajat olivat tutkineet markkinoita jo tovin ja tarve pienempien autojen valmistamiseksi oli selvinnyt. Valmistajien tilanne oli heikentynyt jo kesään 1973, kun myymättömiä autoja alkoi enenevässä määrin jäädä varastoon. Joulukuussa 1973 tilanne riistäytyi, kun öljykriisi romahdutti isokoristen ja -moottoristen autojen markkinat lähes täydellisesti
1975
Road & Track kellotti V8-moottorilla varustetulle Mustangille 0–60 mph (96 km/h) kiihtyvyyden ajassa 10,5 sekuntia ja 106 mph (171 km/h) huippunopeuden. Mustang II:n 302-kuutiotuumaisesta versiosta tuli USA-Fordin ensimmäinen metrijärjestelmän mukaisella kuvauksella nimetty V8 Mustang: 5.0 L.
1978
thumb|1978 Mustang King Cobra
Fortunate Son
Sanoitus
Yhtyeen laulaja-kitaristi John Fogerty kirjoitti kappaleen noin 20 minuutissa. Hän kirjoitti kappaleen sanoituksen protestiksi sille seikalle, että Vietnamin sotaan lähetettävistä amerikkalaisjoukoista suuri osa oli työväenluokkaisesta taustasta, samalla kun rikkaiden ja poliitikkojen jälkikasvut, tässä tilanteessa onnenpojat, näyttivät usein asemansa vuoksi välttävän palvelukseenastumisen.
Väriero
BFD l:c (1987)
jossa
Koningué
Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.
Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.
Eetu Pöysti
Seuraura
Syyskuussa 2018 Pöystin ilmoitettiin lopettaneen pelaajauransa ja siirtyvän Suomi-sarjajoukkue Kiekko-Espoon apuvalmentajaksi Mikko Juutilaisen johtamaan valmennustiimiin.
Maajoukkueura
Pöysti pelasi alle 20-vuotiaiden MM-kilpailuissa vuosina 2008 ja 2009. Hän pelasi myös alle 18-vuotiaiden MM-kilpailuissa vuonna 2007, jolloin Pöysti oli tehoilla 3+3=6 Suomen paras pistemies, maalintekijä ja syöttäjä. Hänet valittiin Saksaa vastaan pelatun karsintasarjan ottelun päätteeksi joukkueensa ottelun parhaaksi pelaajaksi. Pöysti pelasi myös U-18 Junior World Cupissa vuonna 2006 ja samana vuonna World U-17 Hockey Challengessa.
Gislavedin kunta
Väestönkehitys
Kunnan väestö taustan mukaan on esitetty seuraavassa taulukossa.
Piirit
Vuodesta 2016 alkaen kunta on jaettu seuraaviin piireihin:
Dawn of Relic
Historia
Jukka Juntunen perusti Dawn of Relicin vuonna 1993. Ensimmäinen albumi, One Night in Carcosa, julkaistiin vuonna 1999. Seuraava albumi Lovecraftian Dark ilmestyi vuonna 2003 yhtyeen uuden levy-yhtiön Season of Mistin kautta. Albumin kappaleiden sanoitukset perustuvat pitkälti kirjailija H. P. Lovecraftin tuotantoon.
The Return of the Living Dead
Kohtelu Suomessa
Valtion elokuvatarkastamo määräsi elokuvalle ennakkotarkastuksessa 28.8.1985 ikärajan KK (kokonaan kielletty), joten elokuvaa ei saanut laillisesti Suomessa esittää eikä levittää. Valituskierroksen jälkeenkin samana syksynä täyskielto jäi voimaan. Elokuva vapautui laillisesti esitettäväksi ja levitettäväksi aikuissensuurin poistuttua Suomesta lakimuutoksessa vuoden 2001 alussa.
Japanin taide
Piirteitä
Japanilainen kalligrafia eli shodō jaetaan kanjikalligrafiaan, joka perustuu kiinalaiseen perinteeseen, sekä kana-kalligrafiaan, joka on aitojapanilaista.
Historia
Azuchi-Momoyama-kaudella (noin 1573–1614) vallassa olleet sotilaat suosivat koristeellista Kanō-tyyliä, ja kultavärin käyttö lisääntyi entisestään. Jotkut maalarit pitäytyivät kuitenkin Muromachi-kauden zeniläisessä luonnonnäkemyksessä ja tyylillisessä yksinkertaisuudessa.
pienoiskuva|upright|[[Kitagawa Utamaro, Kolme nykyajan kaunotarta, noin 1793.]] Edo-kaudella (noin 1615–1866) Tosa- ja Kanō-tyyli säilyivät, ja niiden rinnalle syntyi uusia tyylejä. Näistä yksi oli ukiyo-e-maalaus, joka oli realistista ja kuvasi kansanomaisia aiheita. Tyyli oli alkuna 1800-luvun lopulla Euroopassa merkittävästi vaikuttaneen väripuupiirrostekniikan kehittymiselle. Puupiirrostekniikka oli vanha japanilainen tekniikka, joka oli ollut tyylitellyn kalligrafista. 1700-luvun puolivälissä kehitettiin kaksiväritekniikka ja vähän myöhemmin moniväripainatus, joiden avulla töistä saatiin korostetun hienostuneita. Yleinen aihe olivat pääkaupunki Edon kurtisaanit, mutta myös maisemia kuvattiin. Taidekäsityö oli entistä viimeistellympää ja käsitti edelleen lakka-, posliini- ja keramiikkatöitä.
Arthur Frackenpohl
Frackenpohlin uran pääpaino on ollut pedagogiikassa. Hänen sävellyksensä ovat olleet suosittuja kouluyhtyeiden soittamina. Hänen musiikkinsa on lähes aina tonaalista. Sävellyksiin lukeutuu kamariooppera Domestic Relations.
BC Jyväskylä
Pääsarjataso
Kaudella 2001–2002 joukkue sijoittui runkosarjassa Petri Virtasen johdolla 9:nneksi, mikä tarkoitti uutta kautta korkeimmalla tasolla mutta myös pudotuspelipaikan menetystä. Kauden päätteeksi Virtanen palkittiin Korisliigan vuoden kehittynein pelaaja -palkinnolla.
Divisioonataso
SM-kausien jälkeen joukkue on pelannut I-divisioonassa ollen yleensä alemman keskikastin joukkueita.
Nykyinen kokoonpano
Kauden 2017–2018 kokoonpano Lähde:  Päivitetty 15.9.2017.
Fritz-kollin pornoretket
Juoni
thumb|left|225px|Fritziä pyydetään kenraali Jonesin juttusille. Seuraavassa tarinassa Yhdysvaltain osavaltio New Jersey on erillinen valtio muusta maasta. Valtio on nimetty "Uudeksi Afrikaksi", ja sen väestö koostuu tummaihoisista. Henry Kissinger pyytää Fritziä välittämään kirjeen New Jerseyyn. New Jerseyssä Fritz toteaa maan kärsivän rikollisuudesta, väkivallasta ja korruptiosta. Fritz saapuu maan presidentin virka-asuntoon Black Houseen (viittaa Valkoiseen taloon). Ylipresidentti Jackson ja kenraali Jones keskustelevat presidentin suosion laskusta. Varapuheenjohtaja ehdottaa, että tekisivät lavastetun murhan, että kenraalin suosio tulevissa presidentinvaaleissa kasvaisi. Presidentti ei suostu tähän ja loppujen lopuksi kenraali päättääkin ampua presidentin kuoliaaksi aseellaan. Varapuheenjohtaja pyytää Fritziä presidentin työhuoneeseen ja perässä tulee kansalaisia, jotka tahtovat päästä keskustelemaan presidentin kanssa. He näkevät kuolleen presidentin ja kenraali syyttää Fritziä kuolemasta, koska hän on ainoa "valkoihoinen" maassa. New Jerseyn neuvosto julistaa sodan Yhdysvalloille, jonka New Jersey myös voittaa. Presidentin murhasta ja rikoksista Uutta Afrikkaa vastaan, Fritz saa kuolemanrangaistuksen.
Joli Garçon
Kappaleesta on tehty myös kaksikymmentä remixversiota sisältävä kappalelista, joka julkaistiin digitaalisesti ladattavana 12. huhtikuuta 2011. Kappaleeseen liittyvä musiikkivideo julkaistiin videopalvelu YouTubessa 27. heinäkuuta 2010. Kappale pääsi listoille neljässä eri valtiossa, ja ylsi korkeimmillaan sijalle 20 Ranskassa ja Belgian Valloniassa.
Topeliuksen koulu
Keväällä 2020 Tallimäen kentälle rakennettiin tilaelementtikoulu. Topeliuksen koulun oppilaat sijoitettiin sinne ja Pakkarinkadulla Hansakatua vastapäätä toimivaan Topeliuksen alakouluun.
Mustjärv (Orava)
Vesistösuhteita
Mustjärv kuuluu Võhandu jõen valuma-alueeseen, jossa sen valuma-alueen pääuoma Rebasmäe oja on Mädajõen sivuhaara. Järvi on yksi Oravassa sijaitsevasta kolmesta järvestä. Muut kaksi ovat Solda järv ja Orava järv. Mustjärvestä alkava Kamnitsa oja on Rebasmäe ojan sivuhaara. Ojaan tule jälkeenpäin kaivettu oikaisuoja Soldan ja Orava järven välisestä ojasta. Mustjärveen on johdettu oja Solda järvestä. Kamnitsa oja yhtyy Rebasmäe ojaan kuuden kilometrin päässä ja tämä vuorostaa Mädajõkeen siitä kolmen kilometrin päästä. Viimeisen pääuoma Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Pursimiehen pilli
Purjelaivoilla pilliä käytettiin merkinantoon: sen ääni kantautui melunkin läpi kauas ja oli siis erittäin toimiva. Siitä tuli jo varsin varhaisessa vaiheessa pursimiehen tunnus ja työkalu. Samoin jo varhain pursimiehen pillistä tuli kunnianosoituksen väline, pilleillä säestettiin laivastojen eri seremonioita.
Mark Ferner
Mark E. Ferner (s. 5. syyskuuta 1965 Regina, Saskatchewan) on kanadalainen uransa lopettanut jääkiekkoilija, pelipaikaltaan puolustaja. Hän pelasi urallaan 91 NHL-ottelua Buffalo Sabresissa, Washington Capitalsissa, Anaheim Mighty Ducksissa ja Detroit Red Wingsissä.
Saksan keisarikunnan liittoneuvosto
Liittoneuvosto (saks. Bundesrat, vuoden 1902 oikeinkirjoitusreformiin asti Bundesrath) oli Saksan keisarikunnassa vuosina 1871–1918 toiminut lakiasäätävä elin, jossa olivat edustettuina kaikki keisarikunnan osavaltiot (tuon ajan lakikielessä Bundesstaaten). Liittoneuvosto ilmaisi siis keisarikunnan federalistisen liittovaltiorakenteen. Se muodosti parlamentin toisen kamarin valtiopäivien rinnalla. Vastaava elin oli ollut jo Pohjois-Saksan liitossa. Weimarin tasavallassa vastaavan lainsäädäntöelimen nimi oli valtakunnanneuvosto (saks. Reichsrat), Saksan liittotasavallassa taas liittoneuvosto.
Vaikka liittoneuvoston valtaoikeudet olivat periaatteessa suuret, käytännön elämässä keisari ja keisarikunnan suurin osavaltio Preussi pystyivät pitkälti määräämään politiikan suuntaviivat. Tämä perustui yhtäältä siihen, että neuvostossa puhetta johtanut valtakunnankansleri oli yleensä myös Preussin pääministeri, ja toisaalta siihen, että liittoneuvoston kokouksissa 14 edustajalla oli veto-oikeus neuvoston päätöksiin. Koska Preussilla oli yksinään jo 17 ääntä, se pystyi halutessaan kaatamaan minkä tahansa liittoneuvoston päätöksen.
Edward Gabriel Risi
Edward Gabriel Risi OMI (s. 6. tammikuuta 1949 Johannesburg) on eteläafrikkalainen roomalaiskatolinen piispa. Hänet vihki papiksi Peter Fanyana John Butelezi 12. heinäkuuta 1974. Hänet nimitettiin Keimoes-Upingtonin hiippakunnan johtoon 5. heinäkuuta 2000, ja piispaksi vihkiminen seurasi 14. lokakuuta. Pääkonsekraattorina toimi Buti Joseph Tlhagale, jota avustivat Zithulele Patrick Mvemve ja Anthony Chiminello.
John A. Lejeune
Perhe
Lejeunen isä Ovide Lejeune (1820–1889 ) omisti Pointe Coupeen piirikunnassa Louisianan osavaltiossa maatilan. Tilan nimeksi oli tullut joskus ennen vuotta 1852 ”Old Hickory”. Ovide Lejeunen omistaessa tilan sillä työskenteli 77 orjaa, mikä teki siitä osavaltion mittapuulla suurikokoisen orjatyövoimaa käyttävän plantaasin. Tilalla kasvatettiin sekä puuvillaa että sokeriruokoa, joista jälkimmäinen tuotti suuremman osan tuloista. Lejeunen ollessa 40-vuotias hänen henkilökohtaisen omaisuutensa arvoksi arvioitiin 45 000 dollaria.
Ford Mustang (1964)
Mustang I (1962)
Vaikka auto saikin innostuneen vastaanoton, Lee Iacocca kuitenkin totesi, ettei kyseessä ollut hänen haluamansa volyymiauto.
1964–1966
Moottorivaihtoehtoina oli kuusisylinterinen 2,8-litrainen, jonka vaatimattomat 101 hevosvoimaa olivat kuitenkin kaukana auton urheilullisesta ulkomuodosta. Toinen kuusisylinterinenmoottori oli 116-hevosvoimainen 3,3-litrainen. V8-moottorivaihtoehdot olivat kaksikurkkuisella kaasuttimella varustettu 164-hevosvoimainen 4,3-litrainen, 210 hevosvoiman 4,7-litrainen tai sama nelikurkkuisena 225-hevosvoimaisena. Kesäkuussa tarjolle tuli niin sanottu K-code eli 4,7-litrainen (271 hv) moottori nelikurkkuisin kaasuttimin. K-code-moottoristen autojen etulokasuojiin kiinnitettiin ”High Performance” -mallia ilmaisevat merkit.
Mustangin myyntifilosofia oli edullinen perusmalli, johon saattoi vaihtaa ja lisätä osia. Auton houkuttelevat mainokset saivat aikaan suoranaisen ostoryntäyksen, ja amerikkalaisen nelipaikkaisen auton lyhettetty versio täytti kaikki mies- ja naisasiakkaiden odotukset. Vaikka ajo-ominaisuudet eivät olleet Mustangin parasta antia, se hankki hyvän imagon, joka takasi erinomaisen myynnin. Mittavasta lisävarusteluettelosta johtuen valmistuslinjoilta tuskin tuli ulos montakaan täysin identtistä Mustangia. Useimmista aikalaisistaan poiketen Mustangissa oli vakiona erilliset etuistuimet, yhtenäisen ”sohvan” tosin sai lisävarusteena. Istuimet ja muu verhoilu olivat vinyyliä (keinonahkaa), autossa oli myös vakiona kokolattiamatto. Myös erikoispölykapselit olivat vakiovaruste.
1969–1970
428 Cobra Jet -moottori jatkoi muutoksitta mallivuodet 1969 ja 1970. Tehdas ilmoitti sen tehoksi 335 hv, vaikka todellinen lukema oli lähellä 410:aa hevosvoimaa. Mikäli Cobra Jet Mustang tilattiin V tai W -koodin taka-akselilla (3.90 tai 4.30 lukkoperä), tämä poiki muutoksia myös moottoripuolelle, joiden tarkoituksena oli parantaa luotettavuutta stripillä. Parannuksiin kuuluivat öljynjäähdytin (jonka takia ilmastointia ei voitu valita), vahvempi kampiakseli ja kiertokanget sekä parannettu tasapainotus. Näillä muutoksilla toteutettu moottori sai nimen Super Cobra Jet.
1971
Mallivuoden -71 Mustang esiteltiin syyskuussa 1970. Mallin valmistukselle oli näyttänyt vihreää valoa Fordin uusi pääjohtaja Semon "Bunkie" Knudsen. Uudistettu malli oli jälleen kasvanut kokoa. Leveyttä auto oli saanut lisää kolme tuumaa, näin Fordin isolohko-429 V8 mahtumaan sen keulalle, lokasuojien väliin.
Hardtop
Vuoden 1971 maaliskuun ja toukokuun välisenä aikana tarjolla oli Spring Special -erikoismalli, jossa hardtop-korimalliin oli yhdistetty Mach 1:n design-piirteitä, kuten kylkien teippiraidat, kaksivärimaalaus, uretaani-etupuskuri sekä lisävaloilla varustettu hunajakennomaski.
1972
Kiristyneiden päästövaatimusten takia Boss 351 -malli ja 429-optiomoottori pudotettiin valikoimasta vuoden 1971 jälkeen, jolloin 351 V8:n variantit jäivät suurimmiksi saatavilla oleviksi moottoreiksi vuosina 1972 ja -73.
Whitespace
Whitespace voi tarkoittaa seuraavia:
Luettelo Muumi-mediatuotteista
Mumi-troll
Neuvostoliittolainen Sojuztelefilm tuotti 1978 kolmiosaisen nukkeanimaation Mumi-troll kirjasta Muumipeikko ja pyrstötähti.
Storm of Power
Storm of Power on suomalaisen speed metal -yhtye Rangerin ainoa singlejulkaisu yhtyeen esikoisalbumilta Where Evil Dwells. Single julkaistiin 7" vinyylinä, ja siitä julkaistiin rajoitettu 300:n kappaleen painos.
Reimar
Reimar on saksalainen miehen etunimi.
Vaggerydin kunta
Kunnan alueella sijaitsee osa Store Mossen kansallispuistosta.
Vuonna 2007 kunnassa oli 47,46 km² peltoa, joten saman ajankohdan maapinta-alaan vertaamalla saadaan peltojen osuudeksi 5,7 prosenttia kunnan maapinta-alasta.
Piirit
thumb|right|250px|Kartta Vaggerydin kunnan piireistä.
Korian koulu
Historia
1800-luvulla Riihimäen ja Pietarin välisen rautatien ansiosta nopeasti kasvanut Elimäen kunnan pohjoiskolkassa sijaitseva Vilppulan kylä (Korian entinen nimi) alkoi tarvita kansakoulua ja vuonna 1880 kunnanvaltuusto päätti kahden kansakoulun rakentamisesta Elimäelle, toinen Korialle ja toinen Raussilaan. Vilppulan kansakoulun, edelleen koulun käytössä oleva puurakennus valmistui vuonna 1884 ja koulun toiminta alkoi 1. lokakuuta samana vuonna. Vilppulan koulutalo oli yksikerroksinen. Siihen kuului opettajan asunnon lisäksi koulusali, työsali ja eteinen. Koulutalon sijainnista kerrotaan näin: ''Näköalasta ei mitään puhetta, kun koulu on rakennettu keskelle avaraa peltoa. Terveyden puolesta on paikka joteski hyvä, kummiskin vilutautiin vähän taipuva.?''
Syksyllä 2014 Korian koulu valittiin vuoden KiVa-kouluksi. Tämä tarkoittaa teoriassa sitä, että ainakin kaikista Suomen KiVa-kouluista Korian koulussa esiintyi tällöin kaikista vähiten koulukiusaamista.
Syksyllä 2015 Korian koulu teki oman CD-levyn, jolla koulun silloiset oppilaat laulavat tunnettuja suomalaisia lastenlauluja. Ainakin osa levyn kappaleista on koulun opettajien tuottamia.
Lääkekehitys
Historiaa
Ensimmäisenä kliinisenä lääketutkimuksena pidetään James Lindin vuonna 1747 suorittamaa koetta, jossa hän erilaisia hoitoja eri potilaille kokeilemalla totesi sitrushedelmien auttavan keripukkiin.
In Levitating Secret Dreams
Kokoonpano
+
Huiskulepinkäinen
Huiskulepinkäinen (Dryoscopus cubla) on afrikanlepinkäisten heimoon kuuluva varpuslintu.
Pikkuhuiskulepinkäinen
Levinneisyys
Pikkuhuiskulepinkäistä tavataan Etiopiassa, Keniassa, Somaliassa ja Tansaniassa. Lajin on kuvattu olevan paikallinen ja harvinainen. Sen levinneisyysalue on kuitenkin laaja ja kannankehitys vakaa, joten se on luokiteltu elinvoimaiseksi.
Merivaara
Merivaaran pääkonttori, tuotekehitys ja tuotanto sijaitsevat Hollolassa. Merivaaralla on tytäryhtiöt Ruotsissa ja Norjassa. Yhtiössä työskentelee yhteensä noin 50 henkilöä.
Rošorvin kieli
Rošorvi kuuluu šugnanilais-rušanilaisiin kieliin, jotka yhdessä jazguljamin kanssa muodostavat itäiranilaisten kielten pohjoispamirilaisen ryhmän. Pamirin muiden iranilaisten kielten kanssa se luetaan myös pamirilaisten kielten ryhmään. Lähin sukukieli on bartangi.
Kati Hurme
Hurme on kolmen lapsen äiti.
Celebesinpalmunäätä
Celebesinpalmunäätä (Macrogalidia musschenbroekii) on sivettieläinten (Viverridae) heimoon kuuluva nisäkäslaji. Se on sukunsa Macrogalidia ainoa laji.
J. E. Huttunen
Elämä
Huttusen keksintöihin kuuluivat jarrut suksiin ja laivoihin, perheenemäntiä varten kehitetty harja jossa oli varressa vesisäiliö, torimyyjille tarkoitetut tyhjiöpohjilla varustetut kengät sekä myös maan vetovoiman ja avaruussähkön voimalla toiminut ”ikiliikkuja”.
Ford Mustang (1979)
1979 – 1982
Mallivuoden 1979 Mustang perustui aiempaa suuremmalle Fox-pohjalevylle, joka oli alun perin kehitetty vuonna 1977 debytoinutta Ford Fairmont ja Mercury Zephyr -kaksikkoa varten. Suurempi kori tarkoitti suurempia sisätiloja neljälle hengelle, etenkin takaistuimella, kuin myös suurempaa tavaratilaa ja konehuonetta. Korimalleina olivat liftback ja porrasperäinen coupe. Perustason ohella tarjolla ollut ylellisempi varustetaso oli Ghia. Cobra-varustukseen kuului 2,3-litrainen turbomoottori. Ensimmäistä kertaa Mustangin optiovarustelistalta löytyi mm. sähkötoimiset ovien ja takaluukun lukot sekä vakionopeussäädin. Ohjauspyörän kallistuksen säätö eli tilttiratti teki paluun optiolistalle vuonna 1980 ja sähkötoimiset ikkunat vuonna 1981. Molemmat optiot olivat viimeksi olleet tarjolla vuonna 1973
Motorsport
thumb|Australialainen Lawrie Nelson
Yöloma paratiisisaarella
Yöloma paratiisisaarella perustuu Thomas Heggenin samannimiseen romaaniin vuodelta 1946 sekä hänen ja Joshua Loganin samannimiseen Broadway-näytelmään vuodelta 1948, joka voitti parhaan näytelmän Tony-palkinnon. Käsikirjoituksen romaanin ja näytelmän pohjalta laativat Frank S. Nugent ja Logan. Toisen maailmansodan vuosiin sijoittuva komedia Tyynellä valtamerellä lojuvasta rahtialuksesta, sen tyrannimaisesta kapteenista ja tositoimiin kaipaavasta perämiehestä.
Jatko-osa ja televisio
Elokuvalle tehtiin jatko-osa Kapteeni yli laidan (alk. Ensign Pulver), joka sai ensi-iltansa vuonna 1964. Jatko-osan pääosassa on Robert Walker, Jr., joka uusi Lemmonin roolin. Muissa rooleissa oli Burl Ives kapteeni Mortonina, Walter Matthau, Larry Hagman ja Jack Nicholson. Suurin osa käsikirjoituksesta on Heggenin alkuperäisestä romaanista.
Mimi Pollak
Pollak kävi Dramatenin oppilaskoulun 1922–1924, jossa hänen opiskelutovereitaan olivat muun muassa Greta Garbo ja ohjaaja Alf Sjöberg.
Étienne Bacrot
Bacrot aloitti pelaamisen nelivuotiaana. Hän voitti nuorten maailmanmestaruudet alle 10- ja 12-vuotiaiden kategorioissa. 13-vuotiaana hän päihitti entisen maailmanmestarin Vasili Smyslovin. Hänestä tuli shakin suurmestari maaliskuussa 1997 14 vuoden ja kahdeksan kuukauden ikäisenä, jolloin hän oli nuorin shakin suurmestari koskaan (myöhemmin saman vuoden joulukuussa Ruslan Ponomarov rikkoi tämän ennätyksen).
Bacrot'n Elo-luku ylitti 2700 pisteen rajan vuonna 2004. Tammikuussa 2005 hänestä tuli ensimmäinen ranskalainen pelaaja, joka sijoittui vahvuusluvultaan maailman kärkikymmenikköön. Korkeimmillaan hänen ELO-lukunsa on ollut 2731 huhtikuussa 2005.
Keltainen lehdistö
Suomessa keltaista lehdistöä edustavat juoruihin keskittyvät aikakauslehdet, kuten Seiska ja Hymy. Väitöskirjan iltapäivälehdistä kirjoittanut mediatutkija Pasi Kivioja määrittelee suomalaiset iltapäivälehdet vakavien-populaarien lehtien kategoriaan, koska suomalaisissa iltapäivälehdissä on voimakkaampi uutisellinen painotus verrattuna esimerkiksi moniin brittitabloideihin.
Julien Mawule Kouto
Julien Mawule Kouto (19. kesäkuuta 1946 Lomé – 5. kesäkuuta 2015) oli togolainen roomalaiskatolinen piispa. Hänet vihittiin papiksi 29. kesäkuuta 1975 ja nimitettiin Atakpamén hiippakunnan johtoon 18. lokakuuta 1993. Piispaksi vihkiminen seurasi 6. tammikuuta 1994. Pääkonsekraattorina toimi paavi Johannes Paavali II, jota avustivat Giovanni Battista Re ja Giuseppe Uhac.
Bandyliigakausi 2017–2018
Lappeenrannan Veiterä oli voittamaton liigan loppuun asti, sillä runkosarjassa se menetti ainoastaan yhden pisteen ja pelasi pudotuspelit tappioitta. Loppuottelussa Veiterä voitti Mikkelin Kampparit ensimmäisellä puoliajalla tehdyillä maaleilla numeroin 3-2. Mestaruus oli Veiterälle seurahistorian kuudes ja toinen peräkkäinen. Ottelu ratkesi Emil Fedorovin kahteen maaliin, joista jälkimmäinen syntyi pari minuuttia ennen taukoa.
Peuratunturi
Peuratunturi Tuntsan alueella
thumb|Peuratunturi pohjoissuunnalta (17.9.2007) Peuratunturi sijaitsee Suomen Lapissa Sallan pohjoisosassa Tuntsan erämaa-alueen läheisyydessä. Tunturin korkeus merenpinnasta on noin 530 metriä. Kaakkoon suuntautuva kärki on melko jyrkkärinteinen, mutta tunturin luoteisrinne on loiva ja helpponousuinen.
Tanskan kielipolitiikka
Virallinen kieli on tanska, jota puhuu yli 90% väestöstä. Saksalla on tunnustettu vähemmistökielen asema pohjois-Slesvigissä.
Per Harling
Elämä ja työ
Per Harling on toiminut keskeisillä paikoilla Ruotsin kirkon jumalanpalvelusuudistuksessa ja virsilaulun kehittäjänä. Pappina hän on tehnyt työtä nuorison parissa, ennen muuta Rättvikin hiippakuntakartanossa, jossa hänen työtoverinaan oli Jonas Jonson, myöhemmin Luterilaisen liiton apulaispääsihteeri ja Strängnäsin piispa, jonka kirjoittamia virsiä Harling on säveltänyt. Hän toimi Ruotsin kirkon Kirkkokansliassa jumalanpalveluksen kehittämistyön työalasihteerinä ja on osallistunut useisiin kansainvälisiin, ekumeenisiin kirkkomusiikin ja hengellisen laulun kehittämisprojekteihin. Hän on osallistunut useiden Ruotsin kirkon seurakuntien jumalanpalveluselämän kehittämisprojekteihin.
Harling on koonnut ja säveltänyt useita ns. nuorisomessuja, esim. Mässa i viston (1994) ja Träd in i dansen (1995) ruotsalainen kansantanssimessu sekä useita musikaaleja. Hän on kääntänyt ruotsiksi Pekka Simojoen ja Anna-Mari Kaskisen ”Hiljaisuuden messun”, I Guds vind, not- och gudstjänsthäfte (1999). Hänen kirjoittamiaan ja säveltämiään lauluja on julkaistu useissa kirjoissa Pohjoismaiden ohella mm. USAssa, Australiassa, Saksassa, ja Ranskassa.
Dirén piiri
Hallinnollinen jako ja asutus
Piirissä asuu 16,3 % Timbuktun alueen väestöstä. Asukastiheys on alueen suurin. Kaupunkiväestön osuus on 18,5 %. Asukkaat ovat etupäässä songhaita, fulbeja, tuaregeja ja bozoja. Vallitseva uskonto on islam.
Kansainvälinen huumausainevalvontalautakunta
Vastuualueet
Yleissopimuksen tarkoituksena on näin ollen sallia psykoaktiivisten aineiden lääketieteellinen ja tieteellinen käyttö samalla kun estetään vapaa-ajan käyttö. Vastaavasti, 12 artikla asettaa lautakunnalle vastuun kiintiöiden jakamisesta osapuolten välillä koskien laitonta viljelyä, tuotantoa, valmistusta, vientiä, tuontia, jakelua ja kauppaa, tarkoituksena estää laillisten aineiden päätymistä laittomille markkinoille. Lautakunnan toimivalta koskee kaikkia valtioita, mukaan lukien ne maat, jotka eivät ole allekirjoittaneet yleissopimusta.
Kritiikkiä
Lautakunta on usein herättänyt kansainvälisen yhteisön huomiota huumausaineiden sääntelyyn liittyviin merkittäviin kehityskulkuihin. Vuonna 2002 lautakunta kirjoitti: "Yhdistyneen kuningaskunnan hallituksen ilmoituksen, jonka mukaan kannabis oltaisiin uudelleenluokittelemassa kevyempään luokkaan, herätti kansainvälisiä vastareaktioita, hämmennystä ja väärinkäsityksiä. Paikallisen kyselyn mukaan jopa 94 prosenttia lapsista luuli kannabiksen olevan laillista tai jopa lääkeaine. Kyselystä kävi myös ilmi, että miltei 80 % maan opettajista uskoi kannabiksen uudelleenluokittelun tekevän huumevalistuksesta vaikeampaa. Useat kesällä 2002 toteutetut mielipidemittaukset osoittivat, ettei suurin osa väestöstä kannattanut uudelleenluokittelua." (Kohta 499 Parlamentaarinen valtiosihteeri Bob Ainsworth vastasi:
Lautakunta ilmaisi tukensa tapauksessa Gonzalez v. Raich, jossa Yhdysvaltojen korkein oikeus linjasi, että kannabiksen käytön ja kasvatuksen, myös 'lääkekäyttöön', tulisi olla kiellettyä. Lautakunnan puheenjohtaja Hamid Ghodse sanoi:
Ponte sul Taro
Ponte sul Taro on silta Pohjois-Italiassa olevassa Ponte Taron kylässä Parman maakunnassa Emilia-Romagnan alueella. Silta ylittää Pojoen sivujoen Taron. Silta on osa roomalaista tietä Via Emiliaa. Sillan rakennutti määräyksellään Parman ruhtinatar Marie Louise vuosina 1816-1821. Silta on 565,5 metriä pitkä ja valmistuessaan se oli aikansa pisimpiä Euroopassa. Silta rakennettiin muutenkin näyttäväksi. Sen molemmissa päissä on kaksi marmoripatsasta.
Seka-auto
Seka-autoja eri maissa
Australiassa Western Australian Government Railways -yhtiö otti 1949 käyttöön seka-auton. Nimitys oli passenger-freighter.
Kalle Korhonen (jääkäri)
Talvi- ja jatkosota
Jatkosodan puhjetessa hänet siirrettiin muonitusvääpeliksi Jalkaväen aliupseerikouluun, josta hänet siirrettiin edelleen muonavarastonhoitajaksi Jalkaväenkoulutuskeskus 15:een. Vuonna 1942 hänet siirrettiin talousupseeriksi Sotavankileiri 6:een, mistä hänet siirrettiin vuonna 1944 leiripäällikön apulaiseksi Sotavankileiri 7:ään. Leirillä hän kumminkin sairastui ja joutui hoidettavaksi sotasairaalaa, mistä päästyään hän erosi vakinaisesta palveluksesta vuonna 1944. Sotien jälkeen hän teki tilapäistöitä ja joutui vuonna 1956 sairaalahoitoon Turkuun. Hänet haudattiin Turkuun.
Risto Aaltonen (jääkiekkoilija)
Aaltosen aikaisempi seura oli Turun Teräs. Hän oli ammatiltaan ahtaaja.
Luettelo televisiosarjan Winx-klubi hahmoista
Bloom
Bloomilla on aaltoilevat oranssinpunaiset hiukset ja vaaleansiniset silmät. Hän on hyvin päättäväinen ja vahva luonteeltaan ja sekä todella uskollinen muille. Bloomille selvisi kolmannella kaudella, että hänen vanhempansa eivät ole vankeina Valtor-velhon sisällä, kuten tämä väitti. Kolme muinaista noitaa paljastivat, että Oritel ja Marion ovat vielä elossa jossain kaukaisessa ulottuvuudessa, ja Bloom aikoo löytää heidät. Bloom pääsee ensimmäisen kerran kohtaamaan oikeat vanhempansa Winx – salaisuuksien linna -elokuvassa, jossa Sky rohkeudellaan pelasti Dominon muinaisilta noidilta. Kolmannella kaudella Bloom ansaitsi Enchantixinsa "epätäydellisenä", sillä hän ei tehnyt uhrausta voiman saadakseen vaan uskoi vain itseensä todella vahvasti. Bloom sai Enchantix voimansa viimeisenä.
Darcy
Darcy hallitsee pimeyttä ja mustaa magiaa. Hän on Trixeistä rauhallisin, epävarmin ja säikyin. Hänellä on pitkä ja aukinainen vihertävänruskea tukka ja violetit vaatteet. 1-3 kausilla hänellä oli joskus kellertävät lasit. Darcyn luonnollinen vihollinen on auringonpaisteen keiju Stella.